คือว่าอวัยวะเพศชายเพิ่งจะเคยหัวเปิดเป็นครั้งแรก แล้วมันเจ็บมาก อยากทราบว่าจะหายเจ็บมั้ย แล้วกี่วันถึงจะหาย แล้วหนังส่วนนั้นจะกลับมาหุ้มส่วนหัวเหมือนเดิมมั้ย
สวัสดีค่ะอาการเจ็บที่บริเวณหัวอวัยวะเพศชายดังกล่าวมานั้น อาจจะเกิดจาก แผลถลอกที่เยื่อบุอวัยวะเพศ การมีการติดเชื้อใดๆเช่นเชื้อโรคติดต่อทางเพศสัมพันธ์ต่างๆ หรือกรณีนี้ถ้าหมายถึงเจ็บปวดหลังการขลิบหนังหุ้มปลายมานั้น อาการควรจะค่อยๆดีขึ้น ลดบวม ลดปวดได้ภายใน 1 สัปดาห์หลังการขลิบ ถ้าไม่มีภาวะแทรกซ้อน หากเป็นการขลิบมา จะไม่ได้มีหนังกลับมาหุ้มที่ปลายอวัยวะเพศอีกในเบื้องต้นงดการมีเพศสัมพันธ์ ใช้น้ำเปล่าสะอาดล้างภายนอก และไม่ไปแกะเกาบริเวณที่เป็น รับประทานยาแก้ปวดเพื่อบรรเทาอาการได้ หากปวดมากขึ้นเรื่อยๆ ร่วมกับมีเลือดหรือหนองไหลจากอวัยวะเพศ บริเวณหัวอวัยวะเพศปวด บวม แดงร้อนมากขึ้น ควรกลับไปพบแพทย์